Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: rendjéről szóló 15/2000. (IV. 14.) PM—HM együttes rendeletben (a továbbiakban: a NATO okmányokról szóló
Paragraph Index: 594

„88. § (1) A tv. 1. §-a 11. pontjában rögzített árutovábbítási eljárás a tv. 59. §-ának értelmezése szempontjából külső árutovábbítási eljárás. A külső árutovábbítás a vámáruk nemzetközi fuvarozásával kapcsolatos, ún. indító vámhivataltól egy, nem az indító országban lévő rendeltetési vámhivatalig történő, nemzetközi vám- és garanciaokmánnyal biztosított árutovábbítási eljárás. A kivitelre kerülő áruk/vámáruk esetében — amennyiben jogszabály másként nem rendelkezik — a kiviteli vámkezelést követően nemzetközi vám- és garanciaokmány fedezetével azok külföldi rendeltetési vámhivatalhoz történő továbbítását jelenti a vonatkozó nemzetközi szerződésben meghatározott vámeljárási, okmányolási és biztosítéknyújtási rendben. A Tranzitegyezmény szerinti külső árutovábbítás szabályai értelemszerűen alkalmazhatók vámárunak a magyar vámterületen történő árutovábbításakor is.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes